Meir Kahane

Meir David HaKohen Kahane  () (1. elokuuta 1932 New York, New York – 5. marraskuuta 1990Meir Kahane (1931 - 1990), Jewish Virtual Library, viitattu 26.7.2019) oli yhdysvaltalaissyntyinen israelilainen rabbi, kirjailija, poliitikko ja aktivisti. Hän oli Israelin parlamentin knessetin jäsen. Hän oli rabbi, mutta hänet tunnettiin poliittisesti äärijuutalaisena. Hänen unelmansa oli muun muassa Suur-Israelin luominen. Yhdysvalloissa hänet tunnettiin Jewish Defence Leaguen (Juutalaisuuden puolustusliitto) perustamisesta. Israelissa hän perusti Kach-puolueen. Myöhemmin Yhdysvaltojen ulkoministeriö julisti Kachin rasistiseksi puolueeksi, koska sen kannattajat olivat palestiinalaisvastaisia ja islaminvastaisia. Puolueen osallistuminen knessetin vaaleihin kiellettiin 1988 juuri ennen seuraavia vaaleja. Kach oli Yhdysvaltain liittovaltion poliisin ja CIA:n terroristilistalla (ks. Cointelpro).  

 Elämäkerta 
Martin David Kahane syntyi ortodoksijuutalaiseen perheeseen  Brooklynissä. Hänen isänsä Jechezkel Shraga (Charles) Kahane oli rabbi, joka oli syntynyt Palestiinassa vuonna 1905. Isä oli opiskelut teologiaa Tšekkoslovakiassa ja Puolassa. Myöhemmin hän muutti Yhdysvaltoihin vainojen takia. Meir Kahane opiskeli juutalaista teologiaa New Yorkissa ja lakia New Yorkin yliopistossa. Kahane opetti uskontoa juutalaisille 1960-luvulla.

Teini-ikäisenä hän ihaili Vladimir Jabotinskiä, joka oli venäläissyntyinen sionisti ja jonka tavoitteena oli luoda juutalaisvaltio Palestiinaan. Jabotinski oli Kahanen isän ystävä ja vieraili usein Kahaneiden luona. Kahane aloitti toimintansa vastustamalla Ernest Beviniä. Bevin oli Yhdistyneen kuningaskunnan ulkoministeri, joka vastusti Israelin valtion perustamista. Kahane osallistui myös Neuvostoliiton vastaisiin mielenosoituksiin, lähinnä sen juutalaispolitiikan vuoksi. 

1960-luvulla Kahane toimitti suurta anglojuutalaista sanomalehteä Brooklynissä. Hän esiintyi myös usein Amerikan televisiossa ja radiossa. Hän esiintyi julkisuudessa usein ei-juutalaisena nimellä Michael King. Hänellä oli suhde 22-vuotiaan ei-juutalaisen mallin kanssa, joka teki itsemurhan sen jälkeen, kun Kahane kieltäytyi avioitumasta hänen kanssaan. Vuonna 1968 hän lopetti juutalaisuutensa salailun.

Vuonna 1971 Kahane teki alijan Israeliin, jossa hän perusti äärioikeistolaisen Kach-puolueen.Gorenberg 2002, s. 129 Kahane asettui ehdokkaaksi knessetiin 1976 ja 1980, mutta tuli valituksi vasta 1984, jolloin Kach sai 1,3 prosenttia äänistä.Gorenberg 2002, s. 132

Kahane tuomittiin puolen vuoden vankeuteen, koska hän oli yrittänyt räjäyttää Al-Aqsan moskeijan Jerusalemissa. Knesset hyväksyi ennen vuoden 1988 vaaleja lain, joka kielsi rasistiset puolueet, joten Kahane ja Kach eivät voineet osallistua niihin.

Kuolema
Kahane oli puhumassa  New York Marriott East Side hotellissa Midtownissa Manhattanilla vuonna 1990, kun hänet surmattiin. Syytteeseen asetettiin egyptiläissyntyinen El Sayyid Nosair, joka kuitenkin vapautettiin muotoseikkojen perusteella, mutta tuomittiin  1993 World Trade Centeriin tehdyn iskun yhteydessä yhteyksistään muslimifundamentalistien terroriin.

 Perhe 

Rabbi Binjamin Zev Kahane oli Meir Kahanen poika. Hänet surmattiin vuonna 2001 Jerusalemissa.
 Ideologia ja näkemykset 

Kahanen ideologia tunnetaan nimellä kahanismi.

Kahanen tavoitteita olivat muun muassa juutalaisten ja arabien välisten seksuaalisten suhteiden tekeminen kuolemalla rangaistaviksi, Kalliomoskeijan tuhoaminen ja arabien karkottaminen Israelista ja sen miehitysalueilta.Gorenberg 2002, s. 128 Hän myös lupasi lähipiirilleen, että mikäli pääsisi pääministeriksi, hän aloittaisi sodan kaikkia arabimaita vastaan.Gorenberg 2002, s. 130–131 Kahane myös arvosteli ankarasti Israelissa asuvien kristittyjä ja lähetyssaarnaajia.

Kahane luonnehti vuonna 1983 julkaistussa teoksessaan holokaustin johtuneen siitä, että juutalaiset ja tätä kautta Jumala olivat sen tapahtuma-aikaan olleet liian heikkoja. Todistaakseen voimansa Jumala olisi tämän jälkeen perustanut Israelin valtion.Gorenberg 2002, s. 130 Israelissa juutalaisilla olisi uusi mahdollisuus todistaa olevansa arvollisia. Jos israelilaiset eivät onnistuisi tässä noin 40 vuoden ajanjakson aikana, heitä kohtaisi vielä holokaustiakin laajempi katastrofi.

Leimallisesti yhdysvaltalaisella premillenialistisella kristinuskon eskatologisella uskomuspohjalla on arveltu olleen vaikutusta Kahanen ajatteluun.

 Lähteet 


 Viitteet 

Luokka:Knessetin jäsenet
Luokka:Sionistit
Luokka:Aktivistit
Luokka:Yhdysvaltalaiset rabbit
Luokka:Yhdysvaltalaiset henkirikosten uhrit
Luokka:Yhdysvaltalaiset kirjailijat
Luokka:Yhdysvaltalaiset poliitikot
Luokka:Vuonna 1932 syntyneet
Luokka:Vuonna 1990 kuolleet